## Zápisnica č.1/2019 zo zasadnutia VV SZVM dňa 22.01.2019

***Prítomní:Vladimír Slaný, Marián Jung, Marian Majerčík, Andrea Polková, Juraj Kubíček, Jaro Baláž, Ingrid Bošková, Peter Bartoš***

***Ospravedlnení: Michal Jankovič, Mario Lámy, Rasťo Čulík***

***Hostia: Václav Todt,***

1. Predseda informoval VV SZVM, že finančné transakcie v roku 2018 a na začiatku roku 2019 sú uvedené na transparentnom účte. V období od 19.12.2018 boli realizované všetky platby ktoré sú zverejnené na transparentnom účte a boli vyčerpané v zmysle nákladov na chod SZVM.

Termín : úloha stála r.2019 Zodpovedný: preds.+hosp.

1. Predseda SZVM ďalej uviedol, že na druhom účte na konci roku 2018 boli vyčerpané taktiež všetky finančné náležitosti a vo forme výberu boli na začiatku roku 2019 vrátené na účet.

Termín : úloha r.2019 Zodpo.: predseda a podpredseda

1. Na  účte založenom pre TOP Team v danom období roku 2018 boli realizované platby vo forme preplatenia výjazdov TOP Teamu a na účte zostala len suma 100.-eur, čo bol poplatok za založenie účtu.
2. Predseda SZVM informoval VV, že k termínu 07.01.2019 bola podpísaná zmluva o „Poskytnutí príspevku uznanému športu na rok 2019“. Na rok 2019 nám bola pridelená finančná čiastka 27 054.-eur.Po zverejnení na portáli Min.školstva bude 1/3 sumy poukázaná na transparentný účet SZVM.

 Termín : r. 2019 Zodp.: predseda SZVM

1. Predseda SZVM informoval VV, že Min.školstva vyhlásilo tender na projekty v oblasti športu. Pre náš zväz sú dve oblasti, kde by sme požiadali o dotáciu. Jednalo by sa o príspevok na športovca za dosiahnuté výsledky v minulom roku a organizovanie tradičných športových podujatí. Za týmto účelom boli spracované žiadosti na všetky organizácie, kde nám vydajú potvrdenia. Predseda spoločne s M.Jungom tieto žiadosti zaslali a po ich nadobudnutí tieto spoločne so žiadosťou odovzdajú na MŠ.

Termín : február 2019 Zodp.: Slaný, M.Jung

.

6.VV SZVM podľa Min.školstva a ich požiadaviek v súčasnej dobe spracováva spoločne s ekonómkou všetky podklady a vyučtovanie za rok 2018 a následne aj daňové priznanie. Všetky doklady v zmysle požiadavky musia byť v elektronickej a aj písomnej forme zaslané do 15.02.2019

Termín : 15.02.2019 Zodp.:Slaný,Kubiček

7.VV SZVM obdržal žiadosť od komisie športových plavieb, kde navrhujú zmeny Športovo technických predpisov :

 Komisia športových plavieb na svojom zasadaní dňa 15.1.2019 prerokovala a navrhla zmeny platných Športovo technických predpisov športových plavieb, ktoré predkladá VV SZVM v písomnej forme.

**VV SZVM po preštudovaní a zaujatí stanoviska k predloženým zmenám nemá pripomienky a jednohlasne schvaľuje predložený návrh komisie športových plavieb na sezónu 2019.**

8. VV SZVM bol informovaný o ponuke zo strany VIKING Medveďov na usporiadanie vyhodnotenia sezóny 2018, ktoré navrhujú na deň 23.2.2019.

VV SZVM taktiež zaujal stanovisko k ponuke vyhodnotenia vodáckej sezóny 2018.

VV SZVM ďakuje športovému klubu Viking Medveďov za ponuku. Z diskusie vyplynul názor, aby sa vyhodnotenie robilo samostatne. VV odsúhlasil, že vyhodnotenia sa budú robiť pod záštitou SZVM a ceny a medaile budú preplatené organizátorom. Termín vyhodnotenia rýchlostných pretekov, jubilantov, detí a mládeže sa predpokladá v termíne 15.-16.3.2019 v priestoroch lodenice Inter Bratislava.

9. Predseda SZVM informoval VV, že na základe dosiahnutých výsledkov na pretekárskom poli v roku 2018 prijal predseda SOŠV p. Anton Siekl pretekárov SZVM. V súvislosti s informáciou akou formou boli vybratí pretekári k predsedovi SOŠV k predmetnému bodu predseda SZVM uvádza, že SZVM žiadalo listom ešte bývalé SOV o poskytnutie materiálnej pomoci na preteky MS Formula Future vo Fujajrah. Nakoľko naša žiadosť o poskytnutie materiálnej pomoci bola zamietnutá z iniciatívy gen.sekretára SOŠV Jozefa Libu po zverejnení výsledkov o našom úspechu na MS FF vo Fujajrah navrhol predsedovi SOŠV prijatie zástupcov SZVM, ako aj Majstrov sveta M.Lamyho a M.Junga.

10. VV SZMV na základe informácie z klubu Kormorán Komárno, kde M.Bazinský požiadal o stanovisko, aby v sezóne 2019 bola zaradená do kalendára aj kategória OSY 400 uvádza :

VV SZVM súhlasí so zaradením uvedenej kategórie OSY 400 do kalendára na rok 2019, avšak za predpokladu, že sa pretekov žúčastnia najmenej traja pretekári z dvoch klubov.

Termín: rok 2019 Zodpovedný: kluby

11. VV SZVM odsúhlasil návrh komisie FF na usporiadanie M SR FF, kde na základe informácii zo zahraničia a vzhľadom na skúsenosť a celkovú náročnosť usporiadania piatich prípadne šiestich kôl pretekov FF v roku 2019 sa usporiada dvojdňový pretek na vhodnom mieste a dobrým prístupom a so soc.zariadeniami.

 Následne ak sa kluby rozhodnú usporiadať preteky FF aj mimo hlavného preteku M-SR FF tieto je možné usporiadať pod názvom Slovenský pohár a budú financované /dotované/ z rozpočtu SZVM tak ako v minulosti.

12. VV SZVM upozorňuje kluby, že kalendár pretekov UIM je už na webe, kde sú aj navrhnuté termíny usporiadania domácich pretekov, ale zatiaľ bez organizátora. VV SZVM touto cestou vyzýva kluby o nahlásenie, či v sezóne 2019 majú záujem o organizáciu pretekov.

Termín: 31.3.2019 Zodpovedný: kluby SZVM

13. VV SZVM prejednal a odsúhlasil predbežný termín konania konferencie SZVM a navrhuje prvú, alebo druhú aprílovú sobotu 2019. Za týmto účelom upozorňujeme kluby, aby do termínu konania konferencie uhradili členské príspevky, ako aj licencie pretekárov.

Termín: 31.3.2019 Zodpovedný: kluby SZVM, hosp.